Ashcan (Film)

Ashcan ass en Documentaire vum belsche Regisseur Willy Perelsztejn.
En ass de 24. Januar 2018Ashcan op fipa.tv (gekuckt: 21.04.2018) eng éischt Kéier um FIPA zu Biarritz gewise ginn, an den 2. Mäerz 2018 zu Lëtzebuerg um LuxFilmFest. E koum am September 2018 an de Kino.

 Ëm wat geet et am Film? 

De Film geet iwwer dat US-amerikanescht Gefaangenelager Central Continental Prisoner of War Enclosure No. 32 zu Munneref an engem ëmgebauten Hotel, dat de Spëtznumm Ashcan ("Dreckskëscht") krut, well dodran tëscht Mee an August 1945 all déi héichrangeg Nazien an däitsch Militär gefaangegehale goufen, déi bis dohi vun den Alliéierte gepëtzt gi waren. Si goufen do verhéiert, fir sou d'Uklo fir d'Nürnberger Prozesser virzebereeden.

An de Film sinn Zeenen aus dem Theaterstéck Codename Ashcan (vum Willy Perelsztejn an Ouri Wesloy; Regie: Anne Simon) integréiert, dat am Mee 2017 opgefouert gouf, an an deem Dialogen aus dem Verhéier nogespillt goufen.

Et gëtt och Interviewer mat ë. a. engem Historiker an engem Psycholog, an och deem eenzegen direkten Zäitzeien deen nach gelieft huet, dem John E. Dolibois, deen deemools ee vun den Interogateure vun der US-Arméi war.

Soss

De Lëtzebuerger Filmfong huet der Filmproduktiounsgesellschaft Nowhere Land Productions 2016 e Subside an Héicht vu 420.000 Euro accordéiert, fir de Film ze produzéieren.filmfund.lu: Comité de Sélection décisions avril 2016

D'Premiere vum Film war 2018 zu Lëtzebuerg an an der Belsch. De Film gouf den 13. Januar 2020 op Arte-Frankräich an Arte-Däitschland gewisen.

De Claude Lahr war dem Regisseur Willy Perelsztejn säi Beroder beim Film.

 Kuckt och 
 Lëscht vu lëtzebuergesche Filmer

 Um Spaweck 
 De Film um Site vum LuxFilmFest

Kategorie:Lëtzebuergesch Filmer
Kategorie:Belsch Filmer
Kategorie:Lëtzebuergesch Documentairen
Kategorie:Belsch Documentairen
Kategorie:Filmer 2018